b'\n_START_ARTICLE_\nNicol\xc3\xa1s Laprov\xc3\xadttola\n_START_SECTION_\nSeurajoukkueet\n_START_PARAGRAPH_\nLaprov\xc3\xadttola aloitti ammattilaisuransa kotimaansa Club Atl\xc3\xa9tico Lan\xc3\xbasissa ja vuosina 2013\xe2\x80\x932015 brasilialaisessa Flamengossa jossa voitti muun muassa Brasilian mestaruuden vuosina 2014 ja 2015. Vuonna 2015 Laprov\xc3\xadttola siirtyi Eurooppaan pelaten lyhyesti Liettuan p\xc3\xa4\xc3\xa4sarjassa ja kahdesti Espanjan p\xc3\xa4\xc3\xa4sarjassa: vuonna 2016 h\xc3\xa4n pelasi 18 ottelua my\xc3\xb6s NBA:ssa San Antonio Spursissa._NEWLINE_Kauden 2017\xe2\x80\x932018 Laprov\xc3\xadttola edusti ven\xc3\xa4l\xc3\xa4ist\xc3\xa4 BK Zenit Pietaria, josta h\xc3\xa4net lainattiin espanjalaiseen Joventut Badalonaan ja jossa h\xc3\xa4n pelasi koko sarjan korkeimmalla 6,9 korisy\xc3\xb6t\xc3\xb6n keskiarvolla. Seuraavan kauden Laprov\xc3\xadttola pelasi Joventutissa tehden l\xc3\xa4pimurtonsa Euroopassa: h\xc3\xa4net valittiin Espanjan p\xc3\xa4\xc3\xa4sarjan arvokkaimmaksi pelaajaksi ja kauden ykk\xc3\xb6st\xc3\xa4hdist\xc3\xb6viisikkoon. H\xc3\xa4n voitti my\xc3\xb6s sarjan korikuninkuuden 17,2 pisteen ottelukeskiarvolla. Kes\xc3\xa4ll\xc3\xa4 2019 Laprov\xc3\xadttola siirtyi Real Madridiin.\n_START_SECTION_\nMaajoukkue\n_START_PARAGRAPH_\nLaprov\xc3\xadttola on edustanut my\xc3\xb6s Argentiinan miesten maajoukkuetta. Maajoukkueessa Laprov\xc3\xadttola on voittanut muun muassa MM-mitalin Kiinassa 2019 ja kolme mitalia Amerikan-mestaruuskilpailuista. Lis\xc3\xa4ksi h\xc3\xa4n on kuulunut Argentiinan kokoonpanoon muun muassa Rio de Janeiron kes\xc3\xa4olympialaisissa 2016 ja Espanjan MM-kilpailuissa 2014.'